wickkiey/tamil-wikipedia-chunked huggingface dataset:
# வேற்றுலக நுண்ணறிவு உயிரினம்

## வேற்றுலக நுண்ணறிவு உயிரினத்தை வான் வெளியில் தேடுதல்

வேற்றுலக நுண்ணறிவு உயிரினத்தைப் பல ஆண்டுகளாகத் தேடினினும், இது வரை ஒன்றையும் காணவில்லை. **ஆக்டிவ் SETI** (Active Search for Extra-Terrestrial Intelligence) என்னும் அமைப்பு வானொலி அலைகளை (radio signals) விண்ணில் செலுத்தி, யாரேனும் இருக்கின்றார்களா என்று பார்த்துக் கொண்டு இருக்கின்றது.  
விண்ணில் அனுப்பப்படும் சேதி (message) எவ்வாறு வேற்றுலக உயிரினங்களால் பிரித்து, உணர்ந்து அறிந்து கொள்ளப்படும் என ஆராய **CETI** (Communication with extraterrestrial intelligence) என்று ஒரு பிரிவு இயங்கிக் கொண்டுள்ளது. பிராங்க் திரேக் (Frank Drake) மற்றும் காரல் சாகன் (Carl Sagan) 1974-இல் உருவாக்கிய ஆர்சிபோ சேதி (Arecibo message) என்ற செயல் முறை ஆய்வுச் சேதி பலரும் அறிந்ததே. இன்றும் **CETI** தொடர்பான ஆய்வுகள் பல அமைப்புகளால் நடந்து கொண்டிருக்கின்றன. இதற்கிடையில், நமக்கும் பரந்த வான் வெளிக்கும் மிகுந்த தொலைவு இருப்பதால், வேற்றுலக நுண்ணறிவு உயிரினத்தோடு தொடர்பு கொள்வதற்கான வாய்ப்பு மிக மிகக் குறைவே என்ற நிலைப்பாட்டை அமெரிக்க அரசாங்கம் எடுத்துள்ளது.
# வேற்றுலக நுண்ணறிவு உயிரினம்

## மனிதப் பண்பாட்டின் மீது தாக்கம்

வேற்றுலக நுண்ணறிவு உயிரினத்தின் தாக்கம் நம் மீது எந்த அளவுக்கு இருக்கும் எனக் கூற இயலாது. அவர்கள் நம்மை விட அறிவியல் வளர்ச்சியில் மிக முன்னேறி இருப்பார்களேயானால், நம்மைப் போல் ஒரு விலங்கு இனமாக இல்லாமல், ஒரு வேளை, கணிப்பொறிக்குள் இயங்கும் இனமாக இருக்கலாம். அவர்கள் நம்மிடம் தொடர்பு கொள்ள மின் காந்த அலைகள், நேர் முகச் செயல் வடிவங்கள், அவர்கள் உலகத்தில் படைத்த கருவிகள் ஆகிய எதைப் பயன்படுத்தினாலும், அதன் இறுதி முடிவு என்னவாகும் என்று அறுதியிட்டுக் கூற இயலாது.
ஓர் இனத்தின் மீது வலிமை வாய்ந்த மற்றோர் இனம் சேரும் போது (அல்லது தாக்கும் போது) என்ன ஆகும் என்பதற்குக் கொலம்பியப் பரிமாற்றம்(Columbian Exchange) ஓர் எடுத்துக் காட்டாகக் காட்டப் படுகின்றது. இதனால் இனங்களும் நாகரிகங்களும் அழியும் நிலை ஏற்படலாம்.
# வேற்றுலக நுண்ணறிவு உயிரினம்

## பறக்கும் தட்டுகள்

ஒரு சிலர் வானில் பார்த்ததாகக் கூறும் பறக்கும் தட்டுகள் (UFO) வேற்றுலக நுண்ணறிவு உயிரினங்கள் அனுப்பியதாகவும் இருக்கலாம் என்றும் கருதப் படுகின்றது.
# அஞ்செட்டி வட்டம்

** அஞ்செட்டி வட்டம்** , என்பது தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக அஞ்செட்டி உள்ளது. இந்த வட்டமானது தேன்கனிக்கோட்டை வட்டத்தைப் பிரித்து 15 வருவாய் கிராமங்களைக் கொண்டும், 182 குக்கிராமங்களைக் கொண்டதாகவும் 2018 திசம்பர் 13 அன்று உருவாக்கப்பட்டது. இந்த வட்டத்தில் பட்டியல் சாதியினரும் பட்டியல் பழங்குடியினரும் அதிகம் உள்ளனர். இவ்வட்டத்தில் தளி ஊராட்சி ஒன்றியம் உள்ளது.
# அஞ்செட்டி வட்டம்

## வட்டத்துக்கு உட்பட்ட வருவாய் கிராமங்கள்

அஞ்செட்டி வட்டத்தை உருவாக்க தேன்கனிக்கோட்டை வட்டத்தில் இருந்து தொட்டமஞ்சு, நாட்றாம்பாளையம், அஞ்செட்டி கிழக்கு, அஞ்செட்டி மேற்கு, மாடக்கல், கோட்டையூர், உரிகம், தக்கட்டி, மஞ்சுகொண்டப்பள்ளி, ஆகிய 9 வருவாய் கிராமங்கள் ஒதுக்கப்பட்டன. மேலும் பெரிய வருவாய் கிராமங்களான அஞ்செட்டி கிழக்கில் இருந்து சீங்கோட்டை, அஞ்செட்டி மேற்கில் இருந்து வண்ணாத்திப்பட்டி, தொட்டமஞ்சுவில் இருந்து கொடகரை, நாறாறாம்பாளையத்தில் இருந்து கேரட்டி, கோட்டையூரில் இருந்து, அத்திலத்தம், மாடக்கல்லில் இருந்து கரடிக்கல் என 6 வருவாய் கிராமங்கள் பிரிக்கப்பட்டுள்ளன. இவற்றுடன் மொத்தம் 15 வருவாய் வட்டங்கள் சேர்ந்ததாக அஞ்செட்டி வட்டம் செயல்படுகிறது.
# ஆனைமலை வட்டம்

** ஆனைமலை வட்டம்**, என்பது தமிழ்நாட்டின் கோயம்புத்தூர் மாவட்டத்தில் உள்ள 11 வட்டங்களில் ஒன்றாகும்.
இந்த வட்டத்தின் தலைமையகமாக ஆனைமலை உள்ளது. 2018 திசம்பர் 13 அன்று பொள்ளாச்சி வட்டத்தின் ஆனைமலை ஊராட்சி ஒன்றியப் பகுதிகளைக் கொண்டு இந்த வட்டம் உருவாக்கப்பட்டது. இந்த வட்டமானது ஆனைமலை, மார்ச்சி நாயக்கன் பாளையம், கோட்டூர் ஆகிய மூன்று குறுவட்டங்களையும், 31 வருவாய் கிராமங்களையும் கொண்டது.
# தட்சசீலப் பல்கலைக் கழகம்

**தட்சசீலப் பல்கலைக் கழகம்** (Takshashila University) கிமு ஆறாம் நூற்றாண்டிற்கு, கிமு ஏழாம் நூற்றாண்டிற்கும் இடையே, தற்கால பாகிஸ்தான் நாட்டின் பண்டைய காந்தார நாட்டின் தலைநகரான தக்சசீலா நகரத்தில் நிறுவப்பட்ட உலகின் முதல் பல்கலைக்கழகம் ஆகும். அர்த்தசாஸ்திரம் எனும் அரசியல் நூல் எழுதிய சாணக்கியர் இப்பல்கலைக்கழத்தின் ஆசிரியாக இருந்தவர். சந்திரகுப்த மௌரியர், இப்பல்கலைக்கழகத்தின் ஆசிரியர் சாணக்கியரிடம் அரசியல் மற்றும் போர்க்கலை பயின்றவர் என்பது குறிப்பிடத்தக்கது.  
பதினாறு வயதிற்கு மேற்பட்ட மாணவர்கள் இப்பல்கழகத்தில், வேதங்கள், ஆயுர்வேத மருத்துவம், அரசியல், தத்துவம், சட்டம், தருக்கம், போர்க் கலை, கணிதம், வானவியல், உள்ளிட்ட ஆயகலைகள் பதினாறும் பயிற்றுவிக்கப்பட்டது.  
பரத கண்டம் முழுவதிலிருந்தும், மாணவர்கள் குறிப்பாக சத்திரியர்கள், வைசியர்கள் மற்றும் அந்தணர்கள் தக்சசீலா பல்கலைக் கழகத்தில் குருகுலம் முறையில் கல்வி பயின்றனர். இப்பல்கலைக்கழகத்தில் மாணவர்களுக்கு கட்டணமின்றி கல்வி பயிலப்பட்டது.  
அசோகர் காலத்தில் தக்சசீலத்தில் பல பௌத்த விகாரைகள் நிறுவப்பட்டு, விரிவாக்கம் அடைந்த இப்பலைக்கழகத்தில் பௌத்த சாத்திரங்களும் பயிற்றுவிக்கப்பட்டது.  
நடு ஆசியாவின் நாடோடி ஹெப்தலைட்டுகள் தக்சசீலத்திலத்தின் பல பௌத்த விகாரைகளையும், கட்டிடங்களையும் இடித்தனர்.
# தட்சசீலப் பல்கலைக் கழகம்

## அமைவிடம்

தற்கால பாகிஸ்தான் நாட்டின் ராவல்பிண்டி நகரத்திலிருந்து 20 மைல் தொலைவில் பண்டைய தக்சசீலத்தில் இப்பல்கலைக்கழகம் அமைந்திருந்தது.
# தட்சசீலப் பல்கலைக் கழகம்

## இதனையும் காண்க

- தக்சசீலா
- நாளந்தா பல்கலைக்கழகம்
- விக்கிரமசீல பல்கலைக்கழகம்
- வல்லபி பல்கலைக்கழகம்
# மகாநந்தி

**மகாநந்தி** (*Mahanandin*) வட இந்தியாவின் மகத நாட்டை ஆண்ட சிசுநாக வம்சத்தின் இறுதி அரசன் ஆவார். இவரது மகன் மகாபத்ம நந்தன் மகதத்தில்
நந்த வம்சத்தை நிறுவியர் ஆவார்.
# மகாநந்தி

## வரலாறு

சிசுநாக வம்சத்தின் 9-வது மன்னராக நந்தி வர்தனனையும், அவரது மகன் மகாநந்தியை பத்தாவதும் மற்றும் இறுதி மன்னராக *புராணங்கள்* கூறுகிறது சிசுநாக வம்சத்தின் மகாநந்திக்கும், கீழ் குலப்பெண்ணுக்கும் பிறந்த மகாபத்ம நந்தன் என்பவர், தனது தந்தையான மகாநந்தியைக் கொன்று, மகத நாட்டைக் கைப்பற்றி, நந்த வம்சத்தின் ஆட்சியை நிறுவினார்.
# கைசிக புராண நாடகம்

**கைசிக புராணம்** என்பது துவாதசி நாளின் மகிமையை சொல்லக்கூடியது ஆகும். கைசிகம் என்பது ஒருவகைப் பண். இதை வராக அவதாரத்தில் பூமாதேவிக்கு வராகப் பெருமாள் அருளியதாக தொன்ம வராலாறுகள் கூறுகின்றன. திருநெல்வேலி மாவட்டம் நாங்குநேரி அருகேயுள்ள திருக்குறுங்குடி திருவடிவழகிய நம்பித் திருக்கோயிலில் நம்பிபெருமாள் மீது பக்திகொண்ட பாணர் குலத்தைச் சேர்ந்த நம்பாடுவார் என்ற பக்தரின் இறைப்பற்றைக் கூறுவதுதான் இந்தக் கைசிக புராணம்.  
இந்த கைசிக புராணத்தை 500 ஆண்டுகளுக்கு முன்பு சங்கரக்கம்பர், நாராயணன், குறுங்குடி காந்தம்மாள் போன்றோர் நாடக வடிவில் இயற்றி நடித்து வந்தனர். காலமாற்றத்தில் இந்த நாடகம் அழிந்துவிட்ட நிலையில், டிவிஎஸ் குடும்பத்தைச் சேர்ந்த நாட்டிய வல்லுநரான அனிதா ரத்னத்தின் முயற்சியால் மறைந்த பேராசிரியர் ராமானுஜம் ஏற்பாட்டில் புத்துருவாக்கம் செய்யப்பட்டது. இதன்பிறகு திருக்குறுங்குடி அழகிய நம்பித் திருக்கோயிலில் கார்த்திகை மாதத்தில் வரும் சுக்லபட்ச வளர்பிறை கைசிக ஏகாதசி முடிந்த துவாதசி நாளில் 18 ஆண்டுகளாக இந்த இந்த நாட்டிய நாடகம் நடத்தப்பட்டு வருகிறது.
# கைசிக புராண நாடகம்

## இதனையும் காண்க

- நம்பாடுவார்
- கைசிக ஏகாதசி
- கைசிகப் புராண உரை
# வில்லிவாக்கம் அமிர்தவல்லித் தாயார் உடனுறை சௌமிய தாமோதரப் பெருமாள் கோயில்

**அமிர்தவல்லித் தாயார் உடனுறை சௌமிய தாமோதரப் பெருமாள் கோயில்** என்பது தமிழ்நாட்டில் சென்னை, வில்லிவாக்கத்தில் அமைந்துள்ள ஒரு கிருட்டிணன் கோயிலாகும்.
# வில்லிவாக்கம் அமிர்தவல்லித் தாயார் உடனுறை சௌமிய தாமோதரப் பெருமாள் கோயில்

## பெயர்க்காரணம்

யசோதை தன் மகன் கிருஷ்ணனை வெளியில் செல்லாதபடி இடுப்பில் கயிற்றால் கட்டி அதை உரலில் கட்டிவைத்தாள். ஆனாலும் கிருஷ்ணன் உரலையும் சேர்த்து இழுத்துச் சென்று இரண்டு அசுரர்களுக்கும் விமோசனம் கொடுத்தான். இவ்வாறு கயிற்றால் கட்டும்போது கயிறு அழுத்தியதால் கிருஷ்ணனின் வயிற்றில் தழும்பு ஏற்பட்டது. எனவே, கிருஷ்ணன் தாமோதரன் என அழைக்கப்படுகிறான். ‘தாமம்’ என்றால் கயிறு, ‘உதரம்’ என்றால் வயிறு என்று பொருள். அழகாக, புன்னகை ததும்பக் காட்சி தருவதால் ‘சௌமிய’ தாமோதரப் பெருமாள் என அழைக்கப்படுகிறார்.
# வில்லிவாக்கம் அமிர்தவல்லித் தாயார் உடனுறை சௌமிய தாமோதரப் பெருமாள் கோயில்

## தொன்மவியல்

வில்வலன், வாதாபி என்னும் இரு அரக்கர்கள் சிவ பக்தர்களைப்போல வேடம் பூண்டு, முனிவர்களை உணவு உண்ண அழைத்துவருவர். வில்வலன் மாய சக்தியால் தன் தம்பியையே உணவாக சமைத்து முனிவர்களுக்கு விருந்தளிப்பான். அவர்கள் சாப்பிட்டு முடித்ததும் வாதாபியை வெளியே வாரச்சொல்லி அழைப்பான். அப்போது, உணவருந்திய முனிவர்களின் வயிற்றைக் கிழித்துக் கொண்டு தம்பி வெளியே குதிப்பான். இதனால் முனிவர்கள் இறந்துவிடுவார்கள்.  
அகத்தியர் வந்தபோது வில்வலனும் வாதாபியும் வழக்கம்போல் அவரையும் விருந்துக்கு அழைத்தனர். தம்முடைய ஞானக்கண்ணால் அசுரர்களின் சூழ்ச்சியை அறிந்த அகத்தியர், விருந்துண்டதும் தம் வயிற்றைத் தடவி உணவைச் செரிக்கச் செய்துவிட்டார். பின்னர் வில்வலனும் அழிக்கப்பட்டான். இதனால் பிரம்மஹத்தி தோஷத்தைப் பெற்று அதைத் தீர்க்க படிகலிங்கத்தை வழிபட்டு பரிகாரம் அடைந்த தலம் என்று இத்தலம் குறித்து கூறப்படுகிறது. இக்கோயிலில் அருகில் அகத்தீஸ்வரர் ஆலயம் அமைந்துள்ளது.
# வில்லிவாக்கம் அமிர்தவல்லித் தாயார் உடனுறை சௌமிய தாமோதரப் பெருமாள் கோயில்

## வழிபாடு

ஆண்டு தோறும் தமிழ் மாதப் பிறப்பு, அமாவாசை, பௌர்ணமி, திருவோண நட்சத்திரம், ஏகாதசி, திதி ஆகிய நாட்களில் பெருமாளும் தாயாரும் தோட்டத்தில் உலாவந்து, மாலை ஏழு மணிக்கு ஊஞ்சல் சேவையில் பக்தர்களுக்கு அருள்பாலிக்கின்றனர்.
# அயனம்பாக்கம் ஏரி

**அயனம்பாக்கம் ஏரி** (*Ayanambakkam Lake*) சென்னை மாவட்டத்தில் இடம்பெற்றுள்ள ஏரிகளில் ஒன்றாகும். திருவேற்காட்டிற்கு அருகிலுள்ள அயனம்பாக்கத்தில் அமைந்துள்ளதால் ஏரிக்கு இப்பெயர் சூட்டப்பட்டது. ஏரியின் பரப்பளவு 210 ஏக்கர்கள் ஆகும். சென்னை மாநகராட்சியின் பெருநகரப் பகுதிகள் பலவற்றுக்கு தண்ணீர் வழங்கும் முக்கியமான ஏரிகளுள் அயனம்பாக்கம் ஏரியும் ஒன்றாகும் .
# ஈலியம்-3 அணுக்கரு காந்த ஒத்ததிர்வு

**ஈலியம்-3 அணுக்கரு காந்த ஒத்ததிர்வு** (*Helium-3 nuclear magnetic resonance*) என்பது ஈலியத்தைக் கொண்டுள்ள சேர்மங்களைக் கண்டறிய உதவும் ஒரு பகுப்பாய்வு நுட்பமாகும். ஒரு ஈலியம் அணு அல்லது இரண்டு ஈலியம் அணுக்களை புல்லெரின் போன்ற கூடுகளுக்குள் உறையிட முடியும். இந்தத் தனிமத்தின் அணுக்கரு காந்த ஒத்ததிர்வு நிறமாலை அதை சுற்றியுள்ள கார்பன் கட்டமைப்பின் மாற்றங்களை உணர்வதற்கு ஒரு முக்கியமான ஆய்வாக இருக்க முடியும் . கார்பன்-13 அணுக்கரு காந்த ஒத்ததிர்வைப் பயன்படுத்தி புல்லெரின்களைப் பகுப்பாய்வு செய்தலென்பது மிகவும் நுணுக்கமான வேறுபாடுகளால் சிக்கலானது, ஆனால் எளிமையான, மிகுந்த சமச்சீர் கட்டமைப்புகள் கொண்டது ஆகும். அரிதான ஈலியம்-3 ஐசோடோப்பைப் பயன்படுத்த வேண்டிய அவசியத்தால் இத்தொழில்நுட்பம் கட்டுப்படுத்தப்படுகிறது: பெரும்பாலாக கிடைக்கும் இயற்கையான ஈலியம் என்பது ஈலியம்-4 ஆகும், இதில் அணுக்கரு காந்த ஒத்ததிர்வு கண்டறிதலுக்குப் பொருத்தமான காந்தப் பண்புகள் இல்லை.
# ஒரு ஊருல ஒரு ராஜகுமாரி

**ஒரு ஊருல ஒரு ராஜகுமாரி** என்பது 2018 முதல் 2021 வரை ஜீ தமிழ் தொலைக்காட்சியில் ஒளிபரப்பான ஒரு குண்டான பெண்ணின் குடும்ப பின்னணியைக் கொண்ட தொலைக்காட்சி நாடகத் தொடர் ஆகும். இந்த பருவத்தின் கதை இந்தி மொழி தொடரான 'போதோ பகி' என்ற தொடரின் கதையை தழுவி எடுக்கப்பட்டது.  
இந்த தொடர் ஆர். தேவேந்திரன் மற்றும் ஆர்.டி.நாரயணமூர்த்தி இயக்கத்தில் அஷ்வினி, வசந்குமார் மற்றும் புவியரசு போன்ற பலர் நடித்துள்ளார்கள்.இது பல பிரச்சனைகளை மற்றும் கஷ்டங்கள்களை கடந்து வரும் ராசாத்தி என்ற குண்டுப் பெண்ணின் திருமண வாழ்க்கையை பற்றிய கதை ஆகும். இந்த தொடர் 23 ஏப்ரல் 2018 முதல் திங்கள் முதல் சனி வரை ஒளிபரப்பாகி, 24 அக்டோபர் 2021 அன்று 1016 அத்தியாயங்களுடன் நிறைவு பெற்றது.  
இந்த தொடரின் இரண்டாம் பருவம் ஒரு ஊருல இரண்டு ராஜகுமாரி என்ற பெயரில் அக்டோபர் 25, 2021 ஆம் ஆண்டு முதல் திங்கள் முதல் சனி வரை மாலை 6 மணிக்கு ஒளிபரப்பாகிறது. இந்த தொடர் முதல் பருவத்தின் தொடர்ச்சியாகவும் ராசாத்தி, இனியன் மற்றும் அவர்களது மகளான பூமிகாவை சுற்றி நகர்கிறது.
# ஒரு ஊருல ஒரு ராஜகுமாரி

## தொடரின் பருவங்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |
| --- | --- | --- |
| **1** | 1025 |  |
| **2** | - | } |
# ஒரு ஊருல ஒரு ராஜகுமாரி

## கதைச் சுருக்கம்

ராசாத்தி என்ற பெண், குண்டாக இருப்பதால் விமர்சனங்களைச் சந்திக்கிறார். பிறகு அவர் இனியன் என்ற கபடி போட்டியாளரை மணந்து கொள்கிறார். இவர்கள் இருவரின் வாழ்க்கையை மையமாகக் கொண்டது இத்தொடர் ஆகும்.
# ஒரு ஊருல ஒரு ராஜகுமாரி

## நடிகர்கள்

### முதன்மை கதாபாத்திரம்

- அஷ்வினி - ராசாத்தி இனியன்
- வசந்குமார் (2018-2019) → புவியரசு (2019-2021) - இனியன்
# ஒரு ஊருல ஒரு ராஜகுமாரி

## நடிகர்கள்

### இனியன் குடும்பத்தினர்

- சுவாதி - கண்மணி குமரன்; மரகதத்தின் மருமகள்
- ஹேமந்த் (2018-2019) → விஷ்ணுகாந்த் (2019-2021) - குமரன்; மரகதத்தின் மகன்
- லட்சுமி (2018-2019) → கவிதா சொலைராஜன் - (2020-2021) மங்கை பாரி; இனியனின் தாய்
- பிந்து அனீஷ் (2018-2019) → உமா ராணி (2020-2021) - மரகதம் நேசமணி; இனியனின் பெரியம்மா
- ரவி வர்மா - நேசமணி; இனியனின் பெரியப்பா
- பிரபகரன் சந்திரன் - பாரி; இனியனின் தந்தை
- சைரா பானு - புனிதா கபிலன்; மரகதத்தின் மகள்
# ஒரு ஊருல ஒரு ராஜகுமாரி

## நடிகர்கள்

### ராசாத்தி குடும்பத்தினர்

- சபிதா ஆனந்த் (2018-2019) → கீதா சரஸ்வதி (2019-2021) - செண்பகவல்லி; ராசாத்தியின் தாய்
- சுபத்திரா - பொன்னி இளங்கோ; ராசாத்தியின் அண்ணி
- கோவை பாபு (2018-2019) → விஜய் (2020-தற்போது) - இளங்கோ; ராசாத்தியின் அண்ணன்
- ஜீவா ரவி - ராசாத்தியின் தந்தை
- சுதர்சனம் - கபிலன்; ராசாத்தியின் தம்பி
- மனிஷா - இலக்கியா; பொன்னியின் மகள்
# ஒரு ஊருல ஒரு ராஜகுமாரி

## நடிகர்கள்

### துணை கதாபாத்திரம்

- அழகப்பன் - அழகு; இனியனின் நண்பன்
- அக்சயா - ஐஸ்வர்யா; அழகுவின் மனைவி
# ஒரு ஊருல ஒரு ராஜகுமாரி

## நேர அட்டவணை

| 13 செப்டம்பர் 2021 - 23 அக்டோபர் 2021 | <> திங்கள் - சனி </> | 13:30 |
| --- | --- | --- |
| 5 செப்டம்பர் 2021 - 11 செப்டம்பர் 2021 | <> திங்கள் - சனி </> | 22:00 |
| 23 ஏப்ரல் 2018 - 5 செப்டம்பர் 2021 | <> தினமும் </> | 21:30 |
# ஒரு ஊருல ஒரு ராஜகுமாரி

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | 1வது ஜீ தமிழ் குடும்பம் விருதுகள் | சிறந்த தொடர் | ஒரு ஊர்ல ஒரு ராஜகுமாரி |  |
| சிறந்த கற்பனை தொடர் |  |  |  |  |
| விருப்பமான கதாநாயகி | அஷ்வினி |  |  |  |
| சிறந்த நடிகை |  |  |  |  |
| மிகவும் நம்பிக்கைக்குரிய நடிகை |  |  |  |  |
| மிகவும் நம்பிக்கைக்குரிய நடிகர் | வசந்குமார் |  |  |  |
| சிறந்த அம்மா | சபிதா ஆனந்த் |  |  |  |
| சிறந்த அப்பா | பிரபு சந்திரன் |  |  |  |
| ரவி வர்மா |  |  |  |  |
| சிறந்த துணை நடிகை | சுபத்திரா |  |  |  |
| சுவாதி |  |  |  |  |
| சிறந்த துணை நடிகர் | ஹேமந்த் |  |  |  |
| சிறந்த மாமியார் | லட்சுமி |  |  |  |
| பிந்து |  |  |  |  |
| சிறந்த மருமகள் | அஷ்வினி |  |  |  |
# ஒரு ஊருல ஒரு ராஜகுமாரி

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
| -align= | 2018 |
| --- | --- |
| 2019 |  |
| 2020 |  |
| 2021 |  |
# ஒரு ஊருல ஒரு ராஜகுமாரி

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# போரான் குறைபாடு (மருத்துவம்)

**போரான் குறைபாடு** (*Boron deficiency*) என்பது போரான் பற்றாக்குறை காரணமாக விலங்குகளுக்கு வரும் ஒரு நோயாகும். இப்பற்றாக்குறையால் பன்றிகளுக்கு எலும்பு மற்றும் குருத்தெலும்பில் நோய்பாதிப்பு உண்டாகிறது. மில்லியனுக்கு 50 பகுதிகள் அளவு போரானை உணவுடன் சேர்த்துக் கொடுத்தால் இந்நோயைக் குணப்படுத்தவியலும் என்று 2005 ஆம் ஆண்டு ஆலேன் டி லிமேன் பன்றி மாநாட்டில் இ.வேயின் யான்சன் மற்றும் பலர் தெரிவித்தனர். மனிதர்கள் மற்றும் விலங்குகளுக்கு தேவைப்படும் போரானின் அளவு குறித்த மதிப்பீடுகள் இன்னும் உறுதிப்படுத்தப்படாமல் உள்ளது.
# போரான் குறைபாடு (மருத்துவம்)

## இதையும் காண்க

- நுண்சுவடுத் தனிமம்
# கார்பன் கிரகம்

**கார்பன் கிரகம்** (*Carbon planet*) என்பது கருத்தியல் நிலையில் உள்ள ஒரு கோளாகும். இக்கோளில் ஆக்சிசனை (அணு எண்=8) விட கார்பன் (அணு எண்=6) அதிகமாக இருக்கும் . பிரபஞ்சத்தில் காணப்படும் தனிமங்களின் நிறையளவில் கார்பன் நான்காவது இடத்தைப் பிடித்துள்ளது. ஐதரசன், ஈலியம், ஆக்சிசன் என்பவை முறையே முதல் மூன்று இடங்களைப் பிடித்த தனிமங்களாகும்.  
2005 ஆம் ஆண்டில் மார்க் குச்நெர் மற்றும் சாரா சீகர் ஆகியோர் "கார்பன் கிரகம்" என்ற சொற்றொடரை உருவாக்கினர். கார்பன் நிறைந்த உள்ளகத்துடன் வியாழன் கோள் உருவாகியுள்ளது என்ற காத்ரினா லோடெர்ட்டின் ஆலோசனையைப் பின்பற்றி இவ்விருவரும் இந்த கிரகத்தைப் பற்றிய ஆய்வுகளை மேற்கொண்டனர். பெக்லெய் & கேமரான் 1987 என்ற கிரகமும் ஆக்சிசனைக்காட்டிலும் அதிக விகிதத்தில் கார்பன் கொண்ட கிரகமென்று முன்னதாக மேற்கொள்ளப்பட்ட ஆய்வுகள் தெரிவிக்கின்றன . மாதிரி கோளியக்க விண்மீன்சூழ் தட்டுகளில் கார்பன் அதிகரித்தும் ஆக்சிசன் குறைந்தும் இருப்பின் கார்பன் கிரகங்கள் உருவாக முடியும். அவை பூமி, செவ்வாய், வெள்ளி ஆகிய கிரகங்களிலிருந்து மாறுபட்டு வளர்கின்றன. பெரும்பாலும் சிலிக்கன்-ஆக்சிசன் சேர்மங்களால் இவை ஆக்கப்படுகின்றன. இந்த கோட்பாடு நியாயமான விஞ்ஞான கருத்துக்களினால் கட்டமைக்கப்பட்டு ஆதரவையும் பெற்றுள்ளது . வெவ்வேறு வகையான கிரக அமைப்புகள் வெவ்வேறு வகையான கார்பன்-ஆக்சிசன் விகிதங்களைக் கொண்டிருக்கின்றன, சூரிய மண்டலத்திலுள்ள புவியியல் கிரகங்கள் ஆக்சிசன் கிரகங்கள் என்ற கோட்பாட்டுக்கு நெருக்கமாக உள்ளன.  
55 கேங்கிரி இ என்ற வெளிக்கோள் கார்பன் கிரகத்திற்கு சாத்தியமான ஓர் உதாரணமாக்க் கருதப்படுகிறது.
# கார்பன் கிரகம்

## வரையறை

இத்தகைய கிரகம் ஒருவேளை அறியப்பட்ட புவி கிரகங்கள் போல ஓர் இரும்பு அல்லது எஃகு மிகுந்த உள்ளகத்தைக் கொண்டிருக்கும். . சிலிக்கான் கார்பைடு மற்றும் தைட்டானியம் கார்பைடு ஆகியன இதைச்சுற்றியும், கிராபைட்டு வடிவில் கார்பன் இதன்மேல் ஓர் அடுக்காகவும் உருவாகியிருக்கும். ஒருவேளை போதுமான அழுத்தம் இருந்தால் சில கிலோமீட்டர் தடிமன் கொண்ட வைரக்கீழடுக்குப் படிவும் இருக்கலாம். எரிமலை வெடிப்புகளின்போது உள்ளகத்திலிருந்து வைரங்கள் மேற்பரப்பில் உமிழப்படுவதற்கும் சாத்தியம் உள்ளது. இதன் விளைவாக வைரங்கள் மற்றும் சிலிகான் கார்பைடுகள் மலைகள் வடிவிலும் அங்கு இருக்க்க்கூடும். நிலக்கரித்தார் மீத்தேன் போன்ற உறைந்த அல்லது நீர்மநிலை ஐதரோகார்பன்கள் மற்றும் கார்பனோராக்சைடு முதலியவற்றால் மேற்பரப்பு ஆக்கப்பட்டிருக்கும் . கோட்பாட்டளவில் ஒரு வானிலை சுழற்சி என்பதும் கார்பன் கிரகங்களில் சாத்தியம் ஆகும், சராசரியாக மேற்பரப்பு வெப்பநிலையானது 77 ° செல்சியசிற்கும் கீழே இருக்கும்.  
எனினும் கார்பன் கிரகங்கள் அநேகமாக தண்ணீர் இல்லாத கிரகங்களாக இருக்கும். அங்கு தண்ணிரை உருவாக்கவும் இயலாது. ஏனெனில் வால்மீன்கள் அல்லது எரிமலைகளால் வழங்கப்படும் ஆக்சிசன் மேற்பரப்பில் உள்ள கார்பனுடன் வினைபுரியும். கார்பன் டை ஆக்சைடு அல்லது கார்பன் மோனாசைடு போன்றவற்றுடன் கார்பன் பனிப்புகை குறிப்பிடத்தக்க அளவில் அங்குள்ள வளிமண்டலத்தில் நிறைந்திருக்கும்.
# கார்பன் கிரகம்

## உட்கூறுகள்

கார்பன் கிரகங்களில் நீர் கிரகங்களில் உள்ளதைப் போன்ற விட்ட அளவிற்கு சிலிக்கேட்டு இருக்கும் என்று கணிக்கப்பட்டுள்ளது. அவற்றை வேறுபடுத்தி காண்பதற்கும் கடினமாக இருக்கும் . பூமியிலுள்ள நிலவியல் அம்சங்களுக்குச் சமமான தோற்றங்கள் அங்கு இருக்கலாம் ஆனால் வெவ்வேறு இயைபுகளுடன் உட்கூறுகள் கலந்திருக்கும். உதாரணமாக ஆறுகளில் எண்ணெய் ஓடலாம். 350 கெல்வினுக்கும் கீழான வெப்பநிலை இருந்தால் வாயுக்கள் ஒளிவேதியியல் வினைகளுக்கு உட்பட்டு நீண்டசங்கிலி ஐதரோ கார்பன்கள் உருவாகியிருக்கும். இவை அங்குள்ள தரைப்பகுதியில் மழையாகப் பொழியலாம்.  
2011 ஆம் ஆண்டில் நாசா புவிக் கோள் காட்டி என்ற விண்வெளிப் பயணத்திட்டத்தை இரத்து செய்தது, இது அப்பிள் விண்வெளித் தொலைநோக்கியைவிட மிகப்பெருமளவிலான ஓர் ஆய்வுக்கூடமாக இருந்தது, அத்தொலை நோக்கி இது போன்ற கார்பன் கிரகங்களை கண்டுபிடித்துவிடும். கார்பன் கிரக நிறமாலைக் கற்றைகளில் தண்ணீர் இருக்காது ஆனால் கார்பன் சார்ந்த கார்பனோராக்சைடு போன்ற பொருட்கள் காணப்படும்.
# கார்பன் கிரகம்

## சாத்தியமுள்ள கார்பன் கிரகங்கள்

பி.எசு.ஆர் 1257+12 எனப்படும் பல்சார் எனப்படும் துடிவிண்மீனில் கார்பன் கிரகங்கள் இருக்கலாம். கார்பன் உற்பத்தி செய்யும் விண்மீன் தகர்ந்ததால் இவை உருவாகியிருக்கலாம்.  
சூரியமண்டலத்தைக் காட்டிலும் அதிக கார்பன்:ஆக்சிசன் விகித அளவுள்ள நட்சத்திரங்கள் கொண்ட பால்வீதியைச் சுற்றிவரும் அண்ட ஈர்ப்புமையம் அல்லது விண்மீன் கோளத்தொகுதிக்கு அருகாமையில் கார்பன் கிரகங்கள் அமைந்திருக்கும். பழைய நட்சத்திரங்கள் இறக்க நேர்ந்தால் அவை அதிக அளவு கார்பனை கக்குகின்றன. காலப்போக்கில் அதிக நட்சத்திரங்கள் இறந்து கார்பன் மற்றும் கார்பன் கிரகங்களின் செறிவு அதிகரிக்கும் .
2012 ஆம் ஆண்டில் 55 கேங்கிரி இ என்ற வெளிக்கோளில் ஒரு கார்பன் கிரகமாக கருதப்படுவதற்கான தடயங்கள் புலப்பட்டன. இது பூமியின் நிறையைக் காட்டிலும் எட்டு மடங்கு அதிகமான நிறையும் இரண்டு மடங்கு அதிக ஆரமும் கொண்டதாகும். 2,150 ° செல்சியசு (3,900 ° பாரன்கீட்டு) வெப்ப கிரகம் தண்ணீர் மற்றும் கருங்கல்லுக்குப் பதிலாக கிராபைட்டு மற்றும் வைரத்தால் மூடப்பட்டிருக்கும் என்று ஆய்வுகள் குறிக்கின்றன. ஒவ்வொரு 18 மணி நேரத்திற்கு ஒரு முறை நட்சத்திரம் 55 கேங்கிரி இ நட்சத்திரத்தைச் சுற்றிவருகிறது .
# கார்பன் கிரகம்

## பிற கார்பன்மிகு பொருட்கள்

நுண்ணொடி பல்சார் பி.எசு.ஆர் யே 1719-1438 என்ற துடிவிண்மீன் ஒரிரட்டை துணை விண்மீனைக் கொண்டிருந்திருக்கலாம். அது மிகச்சிறிய கிரகமாக சிதைந்து அதிகமான திண்ம வைரத்தாலான கிரகமாக மாறியிருக்குமென ஆத்திரேலியாவிலுள்ள சிவைன்பர்ன் தொழிநுட்ப பல்கலைக்கழகத்தைச் சேர்ந்த மேத்யூ பெய்ல்சு மற்றும் அவருடைய குழுவினர் 2011 ஆம் ஆண்டில் தெரிவித்தனர். ஒரு சிறிய துணை கிரகம் பல்சாரைச் சுற்றியபடி இருக்க வேண்டும் என்றும் அது ஓர் ஈர்ப்பு கணிசமான இழுசக்தியை அளித்திருக்க வேண்டும் என்றும் அவர்கள் கண்டறிந்தனர். 60000 கிலோமீட்டர் விட்டம் அல்லது பூமியைக்காட்டிலும் 5 மடங்கு பெரிய அளவுடன் ஒரு சிறிய கிரகமாக அது இருந்திருக்கும் என்று மேலும் தொடர்ந்த ஆய்வுகள் கருத்து தெரிவித்தன. வியாழன் கிரகத்தைக் காட்டிலும் சற்று அதிகமான நிறையை அது கொண்டிருந்ததாகவும் குழுவினர் தெரிவித்தனர். கார்பன் மற்றும் ஆக்சிசனால் ஆகிய கிரகம் இது என்பதற்கு ஆதாரமாக கிரகத்தின் அதிக அடர்த்தி அவர்களுக்குச் சான்றாக அமைந்தது. இதையே அவர்கள் படிக வடிவ தனிமங்களாக பரிந்துரைத்தனர் .  
இருப்பினும், இந்த "கிரகம்" ஓர் ஆவியான வெள்ளைக் குறுமீனின் எச்சம் என்று கூறப்படுகிறது. மேலும் இக்கிரகம் அக்குறுமீனின் எஞ்சியுள்ள உள்ளகம் மட்டுமே என்றும் கருதப்படுகிறது. கிரகம் தொடர்பான சில வரையறைகளின்படி, இது ஒரு கிரகமாக தகுதிபெறாது. ஏனெனில் இது ஒரு நட்சத்திரமாக உருவாகிறது .
# கார்பன் கிரகம்

## பழுப்புக் குறுமீன்

பழுப்புக் குறுமீனை சுற்றியுள்ள கிரகங்கள் நீரறற கார்பன் கிரகங்களாக இருக்கலாம்.
# உடலியக்கவியல்

**உடலியக்கவியல்** (*Kinesiology*) என்பது மனித உடலியக்கம், மற்ற உயிர்களின் உடலியக்கம் அல்லது அசைவுகளைப் பற்றிய அறிவியல் படிப்பு ஆகும். இச்சொல் கிரேக்க மொழி **kínēsis** என்பதில் இருந்து வந்தது இதன் விளக்கம் **அசைவு** என்பதாகும்.(ஆங்கிலம்-kínēsis-**to move** and -λογία -logia-**study**). உடலியக்கவியல் என்பது உடலியங்கியல், உயிர்விசையியல் மற்றும் உளவியல் சார்ந்த இயக்கத்தின் இயக்கவியல் கொள்கைகள் மற்றும் அசைவுகளின் வழிமுறைகளாகும்.
# உடலியக்கவியல்

## அடிப்படை

இதன் மூலம் ஒரு கூட்டு பயிற்சி அளிக்கப்பட்டு மூளை நரம்பு மண்டல பாதிப்புக்குள்ளான நபரின் மூட்டு அசைவு மற்றும் தசை பலம் முன்னேற்றம் நல்ல முறையில் கொண்டுவரப்படுகிறது. இதுமட்டும் அல்லாமல் இருதய இயக்கம், நுரையீரல் சுவாச பணிகள், உடல் வளர்ச்சிதை மாற்றம், குருதி சுழற்சி ஆகியன சீராக்கப்படுகிறது.
# உத்யோக் ஆதார்

செப்டம்பர், 2015 இல் இந்திய அரசின் சிறு, குறு மற்றும் நடுத்தர முனைவக அமைச்சகமானது சிறு, குறு மற்றும் நடுத்தர முனைவக அமைச்சக முன்னேற்றச் சட்டம் 2006 இன் கீழ் இந்த உத்யோக் ஆதார் திட்டத்தினை அறிமுகப்படுத்தியது. உத்யோக் ஆதார் திட்டத்தில் பதிவு செய்வது இலவசமாகும்.
# உத்யோக் ஆதார்

## பயன்கள்

- வரி விலக்கு
- நேரடி வரி சட்டங்களின் கீழ் விலக்கு
- காப்புரிமைகள் மற்றும் வர்த்தக முத்திரைகள் பதிவு செய்வதற்கான கட்டணம் 50% குறைப்பு
- கடன் உத்தரவாத திட்டம்
- தாமதமாக செலுத்துவதிலிருந்து பாதுகாப்பு
- குறைந்த வட்டி விகிதம் மற்றும் பொறுப்புறுதி இல்லாமல் கடன் வழங்குவது
- அந்நிய நாடுகளில்நடக்கும் வணிக கண்காட்சிகளில் கலந்துகொள்வதற்காக இந்திய அரசிடமிருந்து நிதி உதவி
- நிறுவனத்தின் வருவாயை அதிகரிக்க மானியங்கள் வழங்கப்பட்டன
- மின்சார கட்டணத்தில் சலுகை
- அரசாங்கம் ஒப்பந்தப்புள்ளிகளுக்காக விண்ணப்பிக<span></span>்கும் போது வில<span></span>க்கு வழங்கப்படும்
- சுங்கவரி பயன்கள் <span></span>
# உத்யோக் ஆதார்

## தகுதி

இந்த அட்டை பெறுவதற்கான தகுதிகள்.  
- உரிமையாளர்
- ஒரு நபர் நிறுவனம்
- கூட்டு நிறுவனம்
- தனியார் நிறுவனம்
- கூட்டுறவு சங்கங்கள்
-  
| சிறு நிறுவனம் | 25 லட்சம் வரை | 10 லட்சம் வரை |  |
| --- | --- | --- | --- |
| குறு நிறுவனம் | 25 லட்சம் முதல் 5 கோடி வரை | 10 லட்சம் முதல் 2 கோடி வரை |  |
| நடுத்தர நிறுவனம் | 5 கோடிக்கு மேல் 10 கோடி வரை | 2 கோடிக்கு மேல் 5 கோடி வரை | } |  
-
-
# உத்யோக் ஆதார்

## இவற்றையும் காண்க

- ஆதார் அடையாள அட்டை
<span></span>
# மின் பாடசாலை

**மின் பாடசாலை (**EPathshala) என்பது இந்திய அரசின் மனிதவள மேம்பாட்டு அமைச்சகம் (இந்தியா) மற்றும் தேசிய கல்வி ஆராய்ச்சி மற்றும் பயிற்சிக் குழுவினால் நவம்பர், 2015 ஆம் ஆண்டில் துவங்கப்பட்ட ஒரு இணையவாசல் ஆகும்.  
இந்த இணையவாசலானது ஆசிரியர்கள், மாணவர்கள், பெற்றோர்கள், ஆராய்ச்சியாளர்கள் மற்றும் கல்வியாளர்கள் ஆகியோருக்கு கல்வி தொடர்பான வளங்களை வழங்குகிறது. மேலும் இது வலைத்தளம், ஆண்ட்ராய்டு இயங்குதளம் ,ஐஓஎஸ் மற்றும் மைக்ரோசாப்ட் விண்டோசு ஆகிய தளங்களில் செயல்படுகிறது. மேலும் இதில் உள்ள கல்வி வளங்கள் ஆங்கிலம், இந்தி மற்றும் உருது ஆகிய மொழிகளில் உள்ளது.  
இந்த இணையவாசலின் மூலமாக மாணவர்கள் தங்களுக்குத் தேவையான கல்வி வளங்களை நூல் (எழுத்துப் படைப்பு), ஒலி, நிகழ்படம் ,பருவ வெளியீடுகள் , அச்சு எடுப்பதற்குகந்த மற்றும் அச்சு எடுக்க இயலாத வங்களாக பதிவேற்றம் மற்றும் பதிவிறக்கம் செய்ய இயலும்.
# மனித சுவாசநுண்குழல் அழற்சி வைரசு

**மனித சுவாசநுண்குழல் அழற்சி வைரசு** (*human respiratory syncytial virus*) என்பது சுவாசப் பாதையில் தொற்று நோயை உருவாக்கும் ஒரு பலவணு வைரசு ஆகும். கீழ்சுவாசப் பாதையில் பாதிப்பை உண்டாக்கும் இவ்வைரசு குழந்தைகளையும் சிறுவர்களையும் பெருமளவில் பாதிப்புக்கு உள்ளாக்கி மருத்துவமனைக்கு கொண்டுவந்து வந்துவிடுகிறது. 35 வாரங்களுக்குக் குறைவான காலம் கருவிலிருந்துவிட்டு குறை பிரசவத்தில் பிறந்த குழந்தைகளுக்கு இந்நோய்த் தொற்று தாக்காமல் இருக்க முற்காப்பு மருத்துவமாக பாலிவிசுமாப் என்ற ஒரு செல்நோய் எதிரணு கொடுத்து சிகிச்சையளிக்கப்படுகிறது. பிறவி இதய குறைபாடுகள் அல்லது நுரையீரல் பாதிப்புகள் உடைய குழந்தைகள் மற்றும் பொருத்தமற்ற அல்லது குறையுடன் கூடிய மூச்சுக்குழாய் உள்ளவர்களுக்கும் உடலில் எதிர்ப்பாற்றல் குறைவாக உள்ளவர்களுக்கும் சுவாச நுண்குழல் அழற்சி நோய்கள் ஏற்படலாம். நோய் பாதிப்பைக் குணப்படுத்தும் மருந்துகள் இன்னும் கண்டுபிடிக்கப்படவில்லை என்றாலும் நோய் அறிகுறிகளை கட்டுப்படுத்தும் மருந்துகள் கண்டுபிடிக்கப்பட்டுள்ளன. சுவாச மண்டலத்தை இந்த வைரசு தாக்கும் என்பதால் செயற்கை ஆக்சிசன் கொடுக்கப்பட வேண்டிய அவசியம் ஏற்படலாம்.  
பெரும்பாலும் குளிர் மற்றும் மழைக்காலத்தில்தான் இந்த வைரசு பாதிப்பு ஏற்படுகிறது.  
அமெரிக்காவில் 60% குழந்தைகள் அவர்களது முதல் சுவாச நுண்குழல் அழற்சி வைரசு தொற்றுப் பருவத்திலேயே பாதிக்கப்படுகின்றனர் . கிட்டத்தட்ட இரண்டு அல்லது மூன்று வயதுக்குட்பட்ட அனைத்து குழந்தைகளும் இந்த வைரசால் பெரும்பாலும் தாக்கப்படுகிறார்கள் . இவ்வைரசு பாதிப்பு தனியாகவோ அல்லது பிற வைரசு பாதிப்புகளுடன் சேர்ந்தோ பாதுகாப்பளிக்கும் நோய் எதிர்ப்பு சக்தியைத் தூண்டி அடிக்கடியும் பலமுறையும் பாதிப்பை உண்டாக்கும். சில குழந்தைகளுக்கு ஒருமுறை வைரசு தொற்று ஏற்பட்ட காலத்திலேயே விட்டுவிட்டு பலமுறை இந்நோய் பாதிப்பு ஏற்படலாம். சிலருக்கு சுவாசநுண்குழல்கள் சுருங்கி மூச்சுத்திணறல் ஏற்பட்டு அபாயநிலையை அடையும் நிலையும் ஏற்படலாம். ஒவ்வொரு ஐந்து முதல் ஏழு ஆண்டுகளுக்கு ஒரு முறை சிறுவர்கள் இந்நோய் பாதிப்புக்கு உள்ளாவதும் உண்டு.
# மனித சுவாசநுண்குழல் அழற்சி வைரசு

## நோய் அறிகுறிகள்

தொற்று பாதிக்கப்பட்டு அறிகுறிகள் தோன்ற 4 முதல் 5 நாட்கள் வரை ஆகலாம். பெரியவர்களுக்கு தோன்றும் அறிகுறிகள் மிகக் குறைவாகவே வெளிப்படுகிறது. அவை சாதாரண சலதோசம் முதல் இலேசான காய்ச்சல் வரை வேறுபடுகிறது. உடலுக்குள் புகுந்த வைரசு நேரடியாக நுரையீரலைச் சென்றடைகிறது. அங்குள்ள சுவாச நுண்குழல்களுக்குள் சென்று அழற்சியை, வீக்கத்தை உண்டாக்குகிறது. இதனால் காய்ச்சல் மூக்கு ஒழுகல், சளி, இருமல் போன்றவை இருக்கும். சில அமெரிக்க்க் குழந்தைகளுக்கு நிமோனியா காய்ச்சல் வரைகூட ஏற்படுத்துகிறது. அரிதாக மரணம் கூட ஏற்படுவதுண்டு. நோய் எதிர்ப்புசக்தி குறைந்தவர்கள் மற்றும் குறைபிரசவத்தில் பிறந்த குழந்தைகள் ஆகியோருக்கு இத்தகைய மரணம் சம்பவிக்கலாம். பசியின்மையும் காய்ச்சலும் பொதுவான அறிகுறிகளாகும்.  
மூச்சுத் திணறலும் ஆத்துமாவும் இந்நோய்த்தாக்கத்தின் முதல் ஐந்து மாதங்களில் ஏற்படும் பொதுவான விளைவுகளாகும் . இந்நோய் பாதிப்பதால் ஆத்துமா நோய் உண்டாகிறதா அல்லது ஆத்துமா நோய் முன்னெடுக்கப்பின்னர்தான் ஆத்துமா நோய் திவிரமடைகிறதா என்பது தீர்மானிக்கப்படவில்லை.
# மனித சுவாசநுண்குழல் அழற்சி வைரசு

## நோய் பரவுதல்

உடலுக்குள் புகுந்த வைரசின் அடைகாக்கும் காலம் 2-8 நாட்கள் ஆகும், ஆனால் வழக்கமாக இது 4-6 நாட்கள் வரை இருக்கும்.
ஒருவரிடமிருந்து மற்றவருக்கு நேரடித் தொடர்பு மூலம் அல்லது பாதிக்கப்பட்டவர் பயன்படுத்திய பொருள்களின் மூலம் இவ்வைரசு எளிதில் பரவுகிறது, புகும் இடத்தைப்பொறுத்து அரைமணி நேரம் முதல் ஐந்துமணி நேரம் வரை வாழும் தகைமையைப் பெற்றுள்ளது . சிறுவர் பராமரிப்பு வசதியில்லாத இடங்களில் குறுகிய காலத்திற்குள் குழந்தைக்கு குழந்தை விரைவாக தொற்றுகிறது .  
சுவாச நுண்குழல் அழற்சி வைரசு சிம்பான்சி கோரிசா வைரசு போன்ற வைரசாகும் குரங்குகளிடமிருந்து இது மனிதர்களுக்குப் பரவுகிறது. எனினும் மனிதர்களிடம் இருந்து குரங்குகளுக்கு அனுப்பப்படுவது மிகவும் பொதுவானது ஆகும். மாடுகள், செம்மறி மற்றும் ஆடுகளிலிருந்தும் இந்த வைரசு மீட்டெடுக்கப்பட்டுள்ளது, ஆனால் இவை பரவலாக்கத்தின் முக்கிய திசையாக கருதப்படுவதில்லை, வைரசு எந்த விலங்கினிட்த்தும் தேங்கியிருப்பதாக அறியப்படவில்லை.
# வெளிக்காவும் நரம்பு

வெளிக்காவும் நரம்பு (ஆங்கிலம்: **Efferent nerve fiber**) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் (ஆங்கிலம்: **Motor neurons**) கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.
# வெளிக்காவும் நரம்பு

## அமைப்பு

பெரு மூளை புறணி இயக்கு பகுதியில் இருந்து இயக்க நரம்பணு உருவாக்கிய மின் அலைகளை வெளிக்காவும் நரம்பு இழை மூலம் சமிக்ஞைகளை முள்ளந்தண்டு வடம் மற்றும் உடலுறுப்புகளுக்கு எடுத்துச்செல்கிறது. அதாவது இயக்க நரம்பணுக்கள் பெரு மூளையின் இயக்கு புறணி, முள்ளந்தண்டு வடம் மற்றும் மூளைத்தண்டு பகுதிகளில் அமைந்துள்ளது. இயக்க நரம்பணு வெளிக்காவும் நரம்புகள் மூலம் கட்டளைகளை கடத்துகிறது. வெளிக்காவும் நரம்பு (ஆங்கிலம்: **Efferent nerve fiber**) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் (ஆங்கிலம்: **Motor neurons**) கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.
# இயக்க நரம்பணு

இயக்க நரம்பணுக்கள் (ஆங்கிலம்: **Motor neuron**) மூளை மற்றும் தண்டுவடத்தில் காணப்படும் நரம்பணுக்களின் ஒரு வகையாகும். இவைகள் மூளை மற்றும் தண்டுவடம் பெற்ற உணர்வுகளுக்கு ஏற்றவாறு கட்டளைகளை வெளிக்காவும் நரம்பு மூலம் உடலின் பல பகுதிகளுக்கு அனுப்புகிறது.  
இயக்க நரம்பணுக்கள் பெரு மூளையின் இயக்கு புறணி, முள்ளந்தண்டு வடம் மற்றும் மூளைத்தண்டு பகுதிகளில் அமைந்துள்ளது. இயக்க நரம்பணு வெளிக்காவும் நரம்புகள் மூலம் கட்டளைகளை கடத்துகிறது. வெளிக்காவும் நரம்பு (Efferent nerve fiber) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.
# இயக்க நரம்பணு

## வகைகள்

இயக்க நரம்பணு இரு வகையாக பிரிக்கப்படுகிறது அவைகள் முறையே **மேல் இயக்க நரம்பணு**, **கீழ் இயக்க நரம்பணு** ஆகும்.
# இயக்க நரம்பணு

## வகைகள்

### மேல் இயக்க நரம்பணு

பெரு மூளையின் புறணியில் உள்ள இயக்க நரம்பணுக்களே மேல் இயக்க நரம்பணுக்கள் ஆகும். இவைகளின் நரம்பிழை இடை நரம்புகள் மூலமாகவோ அல்லது நேரடியாகவோ முள்ளந்தண்டு வடத்தில் உள்ள கீழ் இயக்க நரம்பணுக்களுடன் இணைக்கப்படுகிறது.
# இயக்க நரம்பணு

## வகைகள்

### கீழ் இயக்க நரம்பணு

முள்ளந்தண்டு வடத்தில் உள்ள கீழ் இயக்க நரம்பணுக்கள் நரம்பிழைகள் மூலம்
ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.
கீழ் இயக்க நரம்பணு **ஆல்பா, பீட்டா, காமா** என மூன்று வகையாக பிரிக்கப்படுகிறது.
# உட்காவும் நரம்பு

**உட்காவும் நரம்புகள்** (ஆங்கிலம் : **Afferent nerves**) இவை உணர்வு நரம்புகள் (ஆங்கிலம் : **Sensory nerves**) அல்லது வாங்கி நரம்புகள் (ஆங்கிலம் : **Receptor nerves**) எனவும் அழைக்கப்படும். இவையே உணர்வு உறுப்புக்களில் இருக்கும் உணர்வு நரம்பணுக்களிலிருந்து (ஆங்கிலம் : **Sensory neurons**) கணத்தாக்கங்களை மைய நரம்புத் தொகுதியை நோக்கிக் கடத்தும் நரம்புகள் ஆகும். எடுத்துக் காட்டாக உணர்வு உறுப்பான தோலில் இருந்து தொடுதல் என்னும் உணர்வுக்கான கணத்தாக்கத்தை மைய நரம்புத் தொகுதிக்குக் கடத்தும்.  
உட்காவும் நரம்பு அமைத்துள்ள புற நரம்பு மண்டலம் மற்றும் மைய நரம்பு மண்டலம் ஆகியவற்றில் சிறிது மாறுபட்ட சொல்லால் அழைக்கப்படுகிறது. அவை முறையே உட்காவும் நரம்பிழை, உணர்வு நரம்பிழை வழித்தடம் (ஆங்கிலம்:**Sensory track** or **Afferent track**) ஆகும்.
# உட்காவும் நரம்பு

## அமைப்பு

தோல் மற்றும் உடலுறுப்புகளில் உள்ள உணர்வு வாங்கி (ஆங்கிலம்:**Sensory receptor**) மூலம் பெறப்பட்ட தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்ட உணர்வுகளை முன் உணர்வு நரம்பணு திறலுக்கு (ஆங்கிலம்:**Dorsal root ganglion**) எடுத்து செல்கிறது இது முதல் நிலை நரம்பு (ஆங்கிலம்:**First order neuron**) ஆகும். பின் இது முள்ளந்தண்டு பகுதியில் உள்ள உணர்வு நரம்பணுவுடன் இணைக்கப்படுகிறது. பிறகு மூளையின் கீழ் புறணி பகுதியில் உள்ள உணர்வு நரம்பணுவுடன் இணைக்கப்படுகிறது. இந்த நரம்பிழை இரண்டாம் நிலை நரம்பு (ஆங்கிலம்:**Second order neuron**) என அழைக்கப்படுகிறது. இதன் பின் இங்கிருந்து நரம்பிழைகள் பெரு மூளையின் புறணியில் உள்ள உணர்வு நரம்பணுவுடன் இணைக்கப்படுகிறது. இது மூன்றாம் நிலை நரம்பணு என வழங்கப்படுகிறது.(ஆங்கிலம்:**Third order neuron**)
# உணர்வு நரம்பணு

**உணர்வு நரம்பணு** (*Sensory neuron*) என்பது உணர்வு உறுப்புகளிலுள்ள உயிரணுக்களைத் தாக்கும் தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்டு மூளைக்கும், தண்டுவடத்திற்கும் சமிக்ஞைகளை அனுப்பும் நரம்பணுக்களாகும்.
# உணர்வு நரம்பணு

## அமைவிடம்

உணர்வு நரம்பணுக்கள் பெரு மூளையின் உணர்வு பகுதியின் புறணியில் அமைந்துள்ளது. மேலும் முள்ளந்தண்டு வடம் மற்றும் முன் உணர்வு நரம்பணு திறலிலும் உள்ளது. இவைகளை உட்காவும் நரம்பு இணைக்கிறது. அதாவது தோல் மற்றும் உடலுறுப்புகளில் உள்ள உணர்வு வாங்கி (*Sensory receptor*) மூலம் பெறப்பட்ட தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்ட உணர்வுகளை முன் உணர்வு நரம்பணு திறலுக்கு எடுத்து செல்கிறது இது முதல் நிலை நரம்பு ஆகும். பின் இது முள்ளந்தண்டு பகுதியில் உள்ள உணர்வு நரம்பணுவுடன் இணைக்கப்படுகிறது. பிறகு மூளையின் கீழ் புறணி பகுதியில் உள்ள உணர்வு நரம்பணுவுடன் இணைக்கப்படுகிறது. இந்த நரம்பிழை இரண்டாம் நிலை நரம்பு என அழைக்கப்படுகிறது. இதன் பின் இங்கிருந்து நரம்பிழைகள் பெரு மூளையின் புறணியில் உள்ள உணர்வு நரம்பணுவுடன் இணைக்கப்படுகிறது. இது மூன்றாம் நிலை நரம்பணு என வழங்கப்படுகிறது.
# உணர்வு நரம்பணு

## உணர்வு வாங்கிகள்

உணர்வு வாங்கிகள் என்பவை உடலின் வெளிப்புற மற்றும் உட்புற உணர்வுகளை பெற்று உட்காவும் நரம்புகள் மூலம் தூண்டுதல்களை உணர்வு நரம்பணுக்களுக்கு அனுப்புகிறது. இவைகள் புற, அக உணர்வு வாங்கிகள் என இரு வைக்கப்படும்.
# உணர்வு நரம்பணு

## உணர்வு வாங்கிகள்

### புற உணர்வு வாங்கிகள்

- பார்வை
- நுகர்வு
- செவிப்புலன்
- ருசியறிதல்
- வலி
- தொடுதல்
- வெப்பம்
- குளிர்ச்சி
- அதிர்வு
- அழுத்தம் ஆகியவற்றிக்கான உணர்வு வாங்கிகள்
# உணர்வு நரம்பணு

## உணர்வு வாங்கிகள்

### அக உணர்வு வாங்கிகள்

- இரத்தக்குழாய்
- உடல் உள்ளுறுப்பு
- தசை
- உடலசைவு
- அக வலி ஆகியவற்றிற்கான உணர்வு வாங்கிகள்
# உடலியங்கியல் உடற்பயிற்சி

**உடலியங்கியல் உடற்பயிற்சி** என்பது (ஆங்கிலம்: **Exercise physiology**) உடற்பயிற்சி செயும்போது ஏற்படும் உடலியங்கியலின் மாற்றத்தை பற்றி அறியும் ஒரு அறிவியல் படிப்பாகும். இது கடுமையான உடற்பயிற்சியினால் ஏற்படும் தசை வலு, இருதய இயக்கம், இரத்த சுழற்சி மற்றும் வளர்ச்சிதை மாற்றம் முதலியவற்றின் மாற்றங்களை அறிய உதவும் ஒரு அறிவியல் துறை ஆகும்.
# பெய்ட்டி புயல்

**பெய்ட்டி புயல்** (PHETHAI Cyclonic Storm) (pronounced as Pay-ti) என்பது 2018 ஆம் ஆண்டின் வடகிழக்குப் பருவக்காற்றுக் காலத்தில் ஏற்பட்ட இரண்டாவது புயலாகும். தென்மேற்கு மற்றும் தென்கிழக்கு வங்கக்கடலில் நிலைகொண்டிருந்த காற்றழுத்தத் தாழ்வு மண்டலம், வடக்கு மற்றும் வடமேற்கு திசை நோக்கி நகர்ந்து, 15 திசம்பர் 2018 அன்று மாலை 5.30 மணியளவில், சென்னைக்கு தென்கிழக்கில் 590 கிலோமீட்டர் தொலைவிலும், ஆந்திரப்பிரதேசத்தின் மசூலிப்பட்டணத்திற்கு தெற்கு மற்றும் தென்கிழக்குத் திசையில் 770 கிலோமீட்டர் தொலைவிலும் மையம் கொண்டிருந்தது.
# பெய்ட்டி புயல்

## பெயர்

இந்த புயலுக்கான பெயரானது தாய்லாந்து நாடு முன்மொழிந்தவாறு சூட்டப்பட்டுள்ளது. அதன்படி இப்புயலுக்கு தாய்லாந்து மொழியில் பெய்ட்டி (PAYTI) என பெயரிடப்பட்டது. அதை ஆங்கிலத்தில் எழுதும்போது பெதாய் (PHETHAI) என எழுதப்படுகிறது. என்றாலும் அதை பெய்ட்டி என்று உச்சரிப்பதே சரியானது என்று சென்னை வானிலை ஆய்வு மைய துணை இயக்குநர் எஸ்.பாலசந்திரன் விளக்கமளித்தார்.
# பெய்ட்டி புயல்

## ஆந்திர பாதிப்புகள்

திசம்பர் 17 அன்று பிற்பகல் 12.30 மணியளவில் கிழக்கு கோதாவரி மாட்டத்தில், காக்கி நாடா அருகில் உள்ள தெற்கு ஏனாம் பகுதியில் இப்புயல் கரையை அடைந்தது. புயல் கரையைக் கடந்த நேரத்தில் மணிக்கு 80 கி.மீ முதல் 100 கி.மீ வேகத்தில் காற்று வீசியது. பின்னர் காக்கிநாடா - ஏனாம் இடையே மதியம் 3.50 மணிக்கு கரையை கடந்து, ஒடிசாவை நோக்கிச் சென்றது. இந்தப் புயலால் கிழக்கு கோதாவரி, குண்டூர், கிருஷ்ணா, விஜயநகரம், விசாகப்பட்டினம் மற்றும் விஜயவாடாவில் கனமழை மற்றும் புயல் வீசியதால், இயல்பு வாழ்க்கை பெரிதும் பாதிக்கப்பட்டது. இப்புயல் காரணமாக ஆந்திராவில் 22 தொடர்வண்டிகள் இரத்து செய்யப்பட்டன.  
புயல் சின்னம் காரணமாக ஆந்திராவின் கடலோர மாவட்டங்களில் இரண்டு நாட்கள் கனமழை பெய்தது. இதனால் விசாகப்பட்டினம், சிறீகாகுளம், விஜயநகரம், குண்டூர், கிருஷ்ணா, கிழக்கு, மேற்கு கோதாவரி மாவட்டங்களில் விவசாயப் பயிர்கள் நாசம் அடைந்தன. புயலால் ஆயிரக் கணக்கான மரங்கள் வேருடன் சாய்ந்தன. ஏராளமான மின் கம்பங்களும் சரிந்து விழுந்தன. 297 செல்பேசி கோபுரங்கள் நாசமடைந்தன. இதனால் கிருஷ்ணா மாவட்டத்தில் மட்டும் 12 ஆயிரம் ஹெக்டேர் பயிர்கள் நாசமடைந்ததாக கூறப்படுகிறது. கடலோர ஆந்திர மாவட்டங்களில் ரூ. 450 கோடிக்கு பயிர்கள் நாசமடைந்துள்ளதாக முதற்கட்ட ஆய்வறிக்கை மூலம் தெரியவந்துள்ளது. மேலும் விசாகப்பட்டினம், ஸ்ரீகாகுளம், கிழக்கு, மேற்கு கோதாவரி மாவட்டங்களில் சுவர் இடிந்து விழுந்த மற்றும் மரங்கள் சாய்ந்த நிகழ்வுகளால் 23 பேர் பலியானதாக தெரியவந்துள்ளது. காக்கிநடாவிலிருந்து விசாகப்பட்டினம் கடற்பகுதிக்கு மீன் பிடிக்கச் சென்ற 28 மீனவர்களை காணவில்லை எனப்படுகிறது.
# சுகுணா வரதாச்சாரி

**சுகுணா வரதாச்சாரி** (பிறப்பு: 20 டிசம்பர் 1945) தமிழ்நாட்டைச் சேர்ந்த கருநாடக இசைப் பாடகர் ஆவார். வீணை இசைப்பதிலும் புலமை பெற்றவர்.
# சுகுணா வரதாச்சாரி

## ஆரம்பகால வாழ்க்கை

தமிழ்நாட்டின் தாராபுரத்தில் பிறந்தவர். பி. கே. இராஜகோபால ஐயர், முசிரி சுப்பிரமணிய ஐயர், கே. எஸ். கிருஷ்ணமூர்த்தி ஆகியோரிடம் இசை பயின்றார்.
- சங்கீத் பிராச்சார்யா (2014) சண்முகானந்தா பைன் ஆர்ட்ஸ், மும்பை
- சங்கீத நாடக அகாதமி விருது (2015)
# சுகுணா வரதாச்சாரி

## பெற்ற சிறப்புகள்

- சென்னையில் அமைந்துள்ள நிகழ்த்தும் கலைகளுக்கான நடுவண் பல்கலைக்கழகத்தின் இயக்கக் குழு உறுப்பினர்.
- சென்னை மியூசிக் அகாடமியின் வல்லுநர் குழு உறுப்பினர்.
# பூச்சு வேலை

**பூச்சு வேலை** அல்லது **மணியாசம்** (*Plasterwork*) என்பது கட்டுமானத்தின் உட்புறத்தைப் பாதுகாத்து அழகுபடுத்துவதற்காகவும், கட்டிடத்தின் வெளிப்புறத்தை மழை, வெயிலிலிருந்து பாதுகாத்து அழகுபடுத்துவதற்காகவும் செய்யப்படும் பூச்சு ஆகும். பூச்சு வேலை செயல்முறையானது கட்டடங்களின் கட்டமைப்பில் பல நூற்றாண்டுகளாக பயன்படுத்தப்பட்டுள்ளது.
# பூச்சு வேலை

## வரலாறு

நமக்கு தெரிந்த துவக்க கால பூச்சுகளுக்கு சுண்ணாம்பே அடிப்படையானதாக இருந்தது. சுமார் கி.மு. 7500 காலகட்டத்தில் இருந்து, ஜோர்டானின் இருந்த ஐன் கசால் மக்கள் சுத்திகரித்த சுண்ணாம்பு கலந்த கலவையை தங்கள் வீடுகளில் சுவர்கள், மாடி போன்றவற்றில் பூசுவேலைக்கு பெரிய அளவில் பயன்படுத்தினர். பண்டைய இந்தியாவிலும் சீனாவிலும் களிமண் மற்றும் ஜிப்சம் பூச்சுகளைப் பயன்படுத்தி சொரசொரப்பான கல், மண், செங்கல் சுவர்களின் மீது வழவழப்பான மேற்பரப்பை உருவாக்கினர். துவக்கக் கால எகிப்திய கல்லறைகள், சுவர்கள் போன்றவற்றை சுண்ணாம்பு மற்றும் ஜிப்சம் போன்றவற்றைப் பயன்படுத்தி பூசப்பட்ட மேற்பரப்பரனது பெரும்பாலும் ஓவியம் போன்றவற்றால் அலங்கரிக்கப்பட்டது.  
ரோமானியர்ள் சுண்ணாம்பு, மணல் ஆகியவற்றைப் பயன்படுத்தி பூச்சுகளை செய்தனர். மேலும் ஜிப்சம், சுண்ணாம்பு, மணல், பளிங்குப் பொடி ஆகியவற்றை பயன்படுத்தியும் பூச்சுவேலை செய்தனர். கி.மு. 4 ஆம் நூற்றாண்டின் பிற்பகுதியில், சீமைக் காரையை ரோமானியர்கள் கண்டுபிடித்தனர். இதை சுண்ணாம்பு மற்றும் எரிமலைப் பகுதியில் கிடைத்த சிலிக்கா மணல் மற்றும் அலுமினா ஆகியவற்றின் கலவையைக் கொண்டு உருவாக்கினர். ரோமானியர்கள் காலத்துக்குப் பிறகு 18 ஆம் நூற்றாண்டு வரை சீமைக்காரை குறைந்த அளவே பயன்படுத்தப்பட்டு வந்தது.  
ஐரோப்பாவில் இடைக்காலக்கிதில் பரவலாக பூச்சுவேலை செய்யப்பட்டது. 13 ஆம் நூற்றாண்டின் நடுப்பகுதியில் இருந்து, ஜிப்சம் பிளாஸ்டர் ஜிப்சம் பூச்சு உள் மற்றும் வெளிப்புற பூச்சுக்கு பயன்படுத்தப்பட்டது. பூச்சுக் கலவையை வலுவூட்ட மாவு, சிறுநீர், பீர், பால், முட்டை போன்றவை பயன்படுத்தப்பட்டன.
# பூச்சு வேலை

## தற்கால பூச்சு

தற்காலத்தில் பூச்சு வேலையை மூன்றாகப் பிரிக்கின்றனர். அவை உட்புறப் பூச்சு, வெளிப்புறப் பூச்சு, உட்புறக் கூரைப் பூச்சு என்பவை ஆகும். உட்புறப் பூச்சு வேலைக்கு சிமெண்ட் மணல் கலவை 1:5 என்கிற விகிதத்திலும், வெளிப்புறப் பூச்சு வேலைக்கு 1:6 என்கிற விகிதத்திலும் உட்புற கூரைப் பூச்சு வேலைக்கு 1:3 என்கிற விகிதத்திலும் பயன்படுத்த பரிந்துரைக்கின்றனர். அதேபோல உட்புறப்பூச்சு மற்றும் கூரையின் உட்புறப் பூச்சு போன்றவை 12 மிமீ (அரை அங்குலம்) அளவுக்கு மிகாமல் கலவைக் கனம் இருப்பது சிறப்பு எனப்படுகிறது. இந்த அளவைவிட அதிகமாகக் கனம் ஏற்படும் சூழல் வந்தால் இரண்டு முறையாகப் பூச்சு பூசுவது சரியான முறையாகும். வெளிப்புறப் பூச்சின் கனம் 16 மிமீ அளவுக்கு மிகாமல் வருவது நல்லது. பூச்சுவேலை ஆரம்பிக்கும் முன்பு கனத்தை முடிவு செய்ய ஓட்டு சில்லுகளைச் சுவரில் ஆதாரப் புள்ளிகளாக அமைத்து சுவர் நேராகப் பூசப்படுவதை உறுதிசெய்துகொண்டே வேலையை துவக்குவர்.
# பேறுகாலச் சலுகைச் சட்டம்

**பேறுகாலச் சலுகைச் சட்டம்** (The Maternity (Amendment) Bill 2017) என்பது 1961 ஆம் ஆண்டில் இயற்றப்பட்ட பேறுகாலச் சலுகைச் சட்டத்திலுள்ள திருத்தங்களை மேற்கொள்வதற்காக இயற்றப்பட்ட சட்டம் ஆகும். இச்சட்டம் ஆகஸ்டு 11, 2016 இல் மாநிலங்களவையில் நிறைவேற்றப்பட்டது. மேலும் மார்ச் 9, 2017 இல் மக்களவையில் (இந்தியா) நிறைவேற்றப்பட்டது. இந்தியக் குடியரசுத் தலைவரின் சட்டவரைவு ஒப்புதலானது மார்ச் 27,2017 இல் பெறப்பட்டது.
# பேறுகாலச் சலுகைச் சட்டம்

## பொருந்துதல்

இந்தச் சட்டமானது மத்திய அரசின் கீழ் உள்ள நிறுவனங்களான தொழிற்சாலை, சுரங்கத் தொழில், தோட்டம், அரசு நிறுவனங்கள், கடை போன்ற பல்வேறு நிறுவனங்களுக்கும் இந்தச் சட்டம் பொருந்தும்.
# பேறுகாலச் சலுகைச் சட்டம்

## தகுதி

ஒரு நிறுவனத்தில் கடந்த 12 மாதங்களில் குறைந்தபட்சம் 80 நாள்கள் பணிபுரிந்த அனைத்துப் பெண்களும் இந்தச் சலுகையைப் பெறத் தகுதி உடையவர்கள் ஆவர். விடுப்புக் காலங்களில் பணியாளரின் தினசரி சம்பளத்தின் அடிப்படையில் அவருக்கு ஊதியம் வழங்கப்படுதல் வேண்டும்.
# பேறுகாலச் சலுகைச் சட்டம்

## முக்கிய சட்டத் திருத்தங்கள்

- சம்பளத்துடன் கூடிய பேறுகால விடுமுறை நாள் நீட்டிப்பு  
இந்தச் சட்டத் திருத்தத்தின் மூலம் பணிபுரியும் பெண்களுக்கு சம்பளத்துடன் கூடிய பேறுகால விடுப்பானது 12 வாரங்களில் இருந்து 26 வாரங்களாக அதிகரிக்கப்பட்டது. மேலும் குழந்தை பிறக்கும் நாளாக கருதப்படும் அந்த நாளுக்கு 8 வாரங்களுக்கு முன்னரே விடுப்பு எடுக்கவும் மீதம் உள்ள நாட்களை குழந்தை பிறந்த பின்னர் எடுக்கவும் வகை செய்யப்பட்டுள்ளது. மேலும் ஏற்கனவே இரு குழந்தைகள் உள்ளவர்கள் 12 வாரங்கள் விடுப்பு எடுக்கலாம். அதில் குழந்தை பிறப்பிற்கு முன்னர் 6 மாதம் பின்னர் 6 மாதம் போன்ற வகையில் விடுப்பு எடுக்கலாம்.
# டொலோனியம் குளோரைடு

**டொலோனியம் குளோரைடு **(Tolonium chloride)**டொலுயிடீன் நீலம்** அல்லது **டி.பி.ஓ **எனவும் அழைக்கப்படும் ஒரு நேரயனியைக் கொண்ட காரச் சாயமாகும். இந்த சாயம் இழையவியலிலும் சில நேரங்களில் மருத்துவச சிகிச்சையிலும் பயன்படுத்தப்படுகிறது.
# டொலோனியம் குளோரைடு

## லிக்னினுக்கான சோதனை

டொலுயிடீன் நீலக்கரைசலானது, தாவரங்களில் செல் சுவர்களில் காணப்படும் மாவிய இழைகளை ஒன்றோடு ஒன்று பிணைக்கும் சிக்கலான கரிம மூலக்கூறான லிக்னின் எனும் சேர்மத்தைக் கண்டறிய உதவுகிறது. டொலுயிடீன் சோதனையானது நீலத்திலிருந்து இளஞ்சிவப்பிற்கு மாற்றமடைவது நேர்மறையான முடிவாகும். இதே போன்ற சோதனையானது, புளோரோகுளூசினால்-ஐதரோகுளோரிக் மிலக் கரைசல் சிவப்பாக மாறுவதாகும்.
# டொலோனியம் குளோரைடு

## இழையவியல் துறையில் இதர பயன்கள்

டொலுயிடீன் நீலமானது, பெரும்பாலும் எப்பாரின் என்ற தகுதியினால் அவைகளின் சைட்டோபிளாசக் குறுமணிகளில் காணப்படும் அடிநாட்டக்கல செல்களை அடையாளம் காணப் பயன்படுத்தப்படுகிறது, இது குருத்தெலும்பு போன்ற திசுக்களில் காணப்படும் புரோட்டியோகிளைக்கான்கள் மற்றும் கிளைகோசமினோகிளைக்கான்களை நிறமேற்ற பயன்படுத்தப்படுகிறது. அடிநாட்டக்கல செல்கள் மற்றும் குருத்தெலும்பு ஆகியவற்றின் வலுவான அமிலத்தன்மையுடைய பெருமூலக்கூற்று கார்போஹைட்ரேட்டுகள் நீல நிறச் சாயத்தின் காரணமாக சிவப்பு நிறமாக மாற்றமடையும் நிகழ்வானது மெட்டாகுரோமேசியா என அழைக்கப்படுகிறது.  
டொலுயிடீன் நீலத்தின் காரக்கரைசல்கள் பொதுவாக பிசின்-உட்பொதிக்கப்பட்ட திசுக்களில் காணப்படும் பகுதியளவு மெல்லிய (0.5 முதல் 1 மைக்ரோமீட்டர்) பகுதிகளைத் சாயமேற்ற பயன்படுத்தப்படுகின்றன. உயர் pH இல் (சுமார் 10) இச்சாயமானது நியூக்ளிக் அமிலங்கள் மற்றும் அனைத்து புரதங்களோடும் இணைகிறது. திசுக்கள் அனைத்தும் சாயமேற்றப்பட்டாலும், பிரிவுகளின் மெல்லிய தன்மை காரணமாக கட்டமைப்பு விவரங்கள் தெளிவாகத் தெரிகின்றன. பகுதியளவு-மெல்லிய பிரிவுகள் அவற்றைக்காட்டிலும் மேலதிக மெல்லிய பிரவுகளோடு இணைந்து காணப்படும் நேர்வில் அவை எதிர்மின்னி நுண்நோக்கி மூலம் ஆய்வு செய்யப்படுகின்றன.
# டொலோனியம் குளோரைடு

## மருத்துவ சிகிச்சையில் பயன்பாடுகள்

இந்த சாயம் சில நேரங்களில் அறுவைசிகிச்சைகளில் புற்றுநோய்க்கு முந்தைய நிலையிலுள்ள உருக்குலைவுகளில் (உ.ம்:வெண்படல் ) மெல்லிய சவ்வுகளில் காணப்படும் இயல்புப்பிறழ்ந்த வளர்ச்சிப் பகுதிகளை அடையாளம் காட்டுவதற்காக அல்லது பிற பகுதிகளிலிருந்து தனித்துத் தெரியும்படி காட்டுவதற்காக மருத்துவர்களால் பயன்படுத்தப்படுகிறது. சாதாரணத் திசுக்களை விட இத்தகைய திசுக்கள் இந்த நிறமேற்றியை நன்றாக எடுத்துக் கொள்கின்றன.உருக்குலைந்த திசுக்களை அறுவை சிகிச்சை மூலம் அகற்றும்போது அறுவை சிகிச்சையின் மீதமுள்ள விளிம்புப்பகுதியில் உள்ள திசுக்களை நீக்குவதா? அல்லது அவ்விடத்தில் விட்டு விடுவதா? என்பதைத் தீர்மானிக்கவும் உயிர்த்திசுச்சோதனைக்காக மாதிரி சேகரிக்கும் போது புற்றுக்கட்டியின் சரியான முடிவைத் தரும் பகுதியைத் தேர்ந்தெடுக்கவோ இச்சாயம் பயன்படுத்தப்படுகிறது.
# புலி அருவி

**புலி அருவி** (*Tiger Falls*) இந்தியாவின் உத்தராகண்டம் மாநிலத்தில் சக்ராதா நகரத்தின் மலைப் பிரதேச நிலப்பகுதியில் மறைந்துள்ளது. மாநிலத்தின் தலைநகரம் டேராடூன் நகரிலிருந்து 98 கிலோமீட்டர் தொலைவிலும், சக்ராதா நகரிலிருந்து 20 கிலோமிட்டர் தொலைவிலும் இந்தப் புலி அருவி அமைந்துள்ளது. சக்ராதா நகரிலிருந்து மலைப்பதையில் செல்வதென்றால், கொத்துகொத்தாக மலர்களைக் கொண்ட பசுமைமாறா செடி வகைகள் மற்றும் ஓக் மரங்கள் நிறைந்த சூழலில் 5 கிலோ மீட்டர் தொலைவை மலையேறி கடந்து அருவியை அடையலாம். இது 312 அடி உயரத்திலிருந்து நேராக விழும் ஒரு நீர்வீழ்ச்சி ஆகும். நேரடியாக தரையில் நீர்விழும் அருவிகளில் மிகவும் உயர்ந்த அருவி புலி அருவி எனக் கருதப்படுகிறது.
# பத்ருதீன் தியாப்ஜி

**பத்ருதின் தியாப்ஜி**(பிறப்பு : 10 அக்டோபர் 1844 - இறப்பு 19 ஆகஸ்ட் 1906) பிரித்தானியாவின் இந்தியாவைச் சேர்ந்த ஒரு பிரபல வழக்கறிஞர், செயற்பாட்டாளர் மற்றும் அரசியல்வாதி ஆவார். பம்பாய் உயர்நீதிமன்றத்தின் பாரிஸ்டராக பயிற்சி பெற்ற முதல் இந்தியரும் இவரே. இந்திய தேசிய காங்கிரஸின் மூன்றாவது தலைவராகவும் பணியாற்றினார் என்பது குறிப்பிடத்தக்கது. இவர் இந்திய தேசிய காங்கிரசின் முதல் முஸ்லிம் தலைவரும் ஆவார்.
# பத்ருதீன் தியாப்ஜி

## பிறப்பு

பிரித்தானியாவின் இந்தியாவின் பம்பாய் மாகாணத்தில் 1844 ஆம் ஆண்டு அக்டோபர் 10 ஆம் நாள் சுலைமான் பொஹ்ரா சமூகத்தின் உறுப்பினரான முல்லாஹ் தியாப் அலி பாய் மியான் என்பவருக்கு மகனாகப் பிறந்தார்.
# பத்ருதீன் தியாப்ஜி

## கல்வி

இந்தியாவில் ஆங்கிலேயருக்கு எதிரான சுதந்திரப்போராட்டத்தின் போது முஸ்லிம்கள் ஆங்கிலேயரை எதிர்த்ததைப்போல், ஆங்கில கல்விமுறையையும் எதிர்த்து வந்தனர். அத்தகைய கால கட்டத்தில் தனது ஏழு மகன்களையும் கல்வி கற்க இங்கிலாந்திற்கு அனுப்பி கல்வி கற்க செய்தார் இவர் தந்தை.  
இவரது அண்ணன், கமருத்தீன், இங்கிலாந்து மற்றும் வேல்ஸில் அனுமதிக்கப்பட்ட முதல் இந்திய வழக்கறிஞராக இருந்தார், இவரது சகோதரரின் மீதான ஈர்ப்பால், 15 வயதான பத்ருதின் சட்டம் பயில தூண்டியது.நியுபரி ஹை பார்க் கல்லூரியில் கல்வி பயின்றார்.  
இந்தியாவில் கவர்னர் ஜெனரலாக இருந்து ஓய்வு பெற்ற எலன்பரோவிற்கு அறிமுக கடிதங்களை அளித்தார் இவர் தந்தை, 1863 ஆம் ஆண்டில் லியோ பல்கலைக்கழகத்திலும் தொடர்ந்து மிடில் டெம்பிள் சட்ட கல்லூரியிலும் கல்வி பயின்றார். கண்பார்வை பிரச்சனையால் அவதிப்பட்ட தியாப்ஜி 1864 ஆம் ஆண்டு பம்பாய் திரும்பினார். 1865 ஆம் ஆண்டில் மீன்டும் கல்வியை தொடர்ந்த இவர் 1867 ஆம் ஆண்டு வழக்கறிஞராக பட்டம் பெற்றார்..
# பத்ருதீன் தியாப்ஜி

## இந்தியா திரும்புதல்

டிசம்பர் 1867 ஆம் ஆண்டில் பம்பாய்க்கு திரும்பியப்பின், பம்பாய் உயர்நீதி மன்றத்தின் முதல் இந்திய பாரிஸ்டர் ஆனார் தியாப்ஜி.
# பத்ருதீன் தியாப்ஜி

## இதையும் பார்க்க

இந்திய தேசிய காங்கிரஸ் கட்சி தலைவர்கள் பட்டியல்
# பத்ருதின் தியாப்ஜி

**பத்ருதின் தியாப்ஜி** (Badruddin Tayyabji, ICS 1907 - 1995) என்பவர் ஒரு மூத்த இந்திய குடிமையியல் அதிகாரி ஆவார். 1962 ஆம் ஆண்டு முதல் 1965 வரை அலிகார் முஸ்லீம் பல்கலைக்கழக துணை வேந்தராக பணியாற்றினார். 1948 இல் தூதரக அதிகாரியாக பணியாற்றும் போது, ஜெர்மனியின் பிரசெல்சில் தூதரகம் தொடங்குவதற்கான பணியை மேற்கொண்டார். மேலும் ஜகார்தா, தெகுரான், பான் மற்றும் டோக்கியோவில் இந்தியத் தூதராகவும் பணியாற்றியுள்ளார். இவர் இந்திய தேசிய காங்கிரஸின் மூன்றாவது தலைவராக இருந்த பத்ருதீன் தியாப்ஜியின் பேரனாவார்.
# பத்ருதின் தியாப்ஜி

## பிறப்பும் குடும்பமும்

பத்ருதின் தியாப்ஜி 1907 ஆம் ஆண்டு பம்பாயில் பிறந்தார். இவரது தந்தை பம்பாய் உயர்நீதிமன்ற நீதிபதியாக பணியாற்றிய ஃபைஸ் தியாப்ஜி ஆவார். இவரது மனைவி சுரையா தியாப்ஜி ஆவார்,  
இந்திய தேசியக் கொடியை வடிவமைத்தவர் இவரின் மனைவியான சுரையா தியாப்ஜி.
# பத்ருதின் தியாப்ஜி

## இதனையும் காண்க

- சுரையா தியாப்ஜி
- பத்ருதீன் தியாப்ஜி
# பகுப்பு:விக்கிமீடியா நிகழ்வுகளில் பங்கேற்புகள்

விக்கிமீடியா நிகழ்வுகளில் பங்கேற்போர் கற்றல், அறிவுப் பகிர்வு, மற்றும் வரலாற்று நோக்கில் தங்கள் பங்கேற்புகளை இங்கு குறிப்பிடலாம்.  
- 2009 முதல் விக்கிமேனியா பங்கேற்புகளில் - ஒவ்வொரு ஆண்டும், பல்வேறு நாடுகளில் நடைபெற்ற நிகழ்வுகளில் தொடர்ந்து பல தமிழ் விக்கிப்பீடியர்கள் கலந்து கொண்டு வருகிறார்கள்.
- 2016 தமிழ் விக்கிப்பீடியா தொழில்நுட்பத் திறன்கள் பயிற்சி, சென்னை - 20 தமிழ் விக்கிமீடியர்கள் பங்கு கொண்டனர்
- 2018 வேங்கைத் திட்டம் பயிற்சிப் பட்டறை, அம்ரித்சர் - 21 தமிழ் விக்கிப்பீடியர்கள் பங்கு கொண்டனர்.
- மேம்பட்ட விக்கிதரவு பயிற்சி 2018, மும்பை -
- பதிப்புரிமை பயிற்சிப் பட்டறை 2018, பெங்களூர் -
- Train the Trainer 2016, பெங்களூர் - User:Sivakosaran  
(பட்டியல் இன்னும் விரிவு பெறும்)
# விக்கிப்பீடியா:Statistics/weekly/16-Dec-2018
# வளர்புரம் நாகேசுவரர் கோயில்

**வளர்புரம் நாகேசுவரர் கோயில்** வேலூர் மாவட்டத்தில் உள்ள தேவார வைப்புத்தலமாகும்.
# வளர்புரம் நாகேசுவரர் கோயில்

## அமைவிடம்

அரக்கோணம்-திருத்தணி சாலையில் தணிகைப்போளூர் என்னுமிடத்தில் வலப்புறத்தில், ரயில்வே லைனை அடுத்து இடப்புறம் செல்லும் சாலையில் 6 கி.மீ. தொலைவில் அமைந்துள்ளது.
# வளர்புரம் நாகேசுவரர் கோயில்

## இறைவன்

இக்கோயிலில் உள்ள இறைவன் நாகேசுவரர் ஆவார். இறைவி சொர்ணவல்லி ஆவார்.
# வளர்புரம் நாகேசுவரர் கோயில்

## பிற சன்னதிகள்

நவக்கிரகம், சேக்கிழார் நால்வர், விநாயகர், விசுவநாத லிங்கம், சுப்பிரமணியர், மகாலட்சுமி ஆகியோரின் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர்.
# வர்னா இடுகாடு

**வர்னா இடுகாடு** ( **Varna Necropolis** ) (also *Varna Cemetery*) என்பது கி.மு. 4569–4340 காலகட்டத்திய தொல்லியல் சிறப்புவாய்ந்த ஒரு இடுகாடு ஆகும். இது வர்னா ஏரிக் கரையில் இருந்து அரை கிலோ மீட்டர் தொலைவில் அமைந்துள்ளது.  
அக்காலகட்டத்தைச் சேர்ந்ததும், உலகின் பழமையான தங்கப் புதையலும், இந்தத் தளத்தில் கண்டுபிடிக்கப்பட்டது.